Spencerova puška
<s>Spencerova repetirajuća puška () je brzometna puška koja se od 1860. do 1869. proizvodila u SAD, poznata kao jedna od prvih uspješnih brzometnih pušaka u historiji i koja se smatra najboljom od svih pušaka korištenih u američkom građanskom ratu.</s>

<s>Dizajnirao ju je Christopher Miner Spencer, po kome je dobila ime.</s><s>Puška repetirala posebnom polugom smještenom ispod okidača, a sadržavala je 7 metaka u cijevnom magazinu, smještenom u kundaku.</s><s>Iako se proizvodila od 1860. godine, i iako ju je Spencer ponudio američkoj vladi, odnosno Uniji, na početku rata, ta je ponuda odbijena, jer su vojne vlasti smatrale kako će vojnici opremljeni brzometnim oružjem "nepotrebno trošiti municiju".</s><s>18. augusta 1863. godine je Spencer lično došao u Bijelu kuću demonstirati pušku predsjedniku Lincolnu, koji je pristao na demonstraciju te, duboko impresioniran njenim mogućnostima, odobrio narudžbe, prvo za Mornaricu, a potom Vojsku.</s><s>Za vrijeme rata je naručeno oko 13.000 komada, a najveći dio je korišten u konjičkim jedinicama, gdje su se pokazale izuzetno efikasne, ali i pouzdane u odnosu na druge puške, uključujući i konkurentsku brzometku Henry.</s><s>Spencerova je puška poslije rata prodavana stranim državama, a dio je završio u Francuskoj te je korišten protiv Nijemaca u Francusko-pruskom ratu.</s><s>Prestala se proizvoditi nakon što je Spencerovu kompaniju otkupio Oliver Winchester, vlasnik tvrtke koja je od 1866. proizvodila sličnu, ali daleko poznatiju Winchesterovu pušku ("vinčesterka").</s>

<s>Izvori</s>

<s>Vanjske veze
The patent drawing for the Spencer action 
Description and photos of Spencer rifle, serial number 3981
Production information on the Spencer carbine 
The Spencer repeater and other breechloaders used in the Civil War</s>

<s>Puške</s>

